cyanic-selkie/wikianc huggingface dataset:
Վլադիմիր Գաբուլով
Վերադարձ «Դինամո»
''«Դինամոն» այն ակումբն է, որը ունակ իր դեմ դնել և լուծել ամենադժվար խնդիրները։ Ակումբի տնօրինությունը իմ տեղափոխության որոշումը չթողեց հետոյի վրա... Այս ամենի հետ միասին, ես միշտ հիշում եմ այն մրցաշրջանը, որը ես անցկացրեցի Կրասնոդարում։ Շնորհակալ եմ «Կուբանին», որ ինձ թույլ տվեց հասնել միջազգային մակարդակի և հանդես գալ ազգային հավաքականի կազմում:''
2008 թվականի Ռուսաստանի առաջնությունում «Դինամոն» մրցաշարային աղյուսակում զբաղեցնում է երրորդ հորիզոնականը, իսկ Գաբուլովը կարողանալով հիմնական դարպասապահի համար մղվող պայքարում հաղթել Ժիդրունաս Կարչեմարսկասի և Անտոն Շունինի մասնակցում է 12 հանդիպման ։
2009 թվականի մրցաշրջանը Գաբուլովի համար շատ հաջող է ստացվում. նա Ռուսաստանի առաջնությունում մասնակցում է 23 հանդիպման ։ Սեպտեմբերի 13-ին, առաջնության 21-րդ տուրում «Սպարտակի» դեմ կայացած խաղում Գաբուլովը լուրջ վնասվածք է ստանում. մրցակից թիմի հարձակվող Վելլիտոնը գնդակի համար մղվող պայքարի ժամանակ ոտքով ոչ միտումնավոր հարված է հասցնում դարպասապահի գլխին։ Գաբուլովը հիվանդանոց է տեղափոխվում և պարզվում է, որ նա ստացել էր դիմային ոսկորի կոտրվածք ։ Վնասվածքից ապաքինվելուց հետո Գաբուլովը իր առաջին հանդիպումն է անցկացնում մեկ ու կես ամիս անց, հոկտեմբերի 31-ին՝ առաջնության 31-րդ տուրում կայացած «Ամկարի» դեմ խաղում։ Խաղն ավարտվում է 0-0 հաշվով ։ Մրցաշրջանային արդյունքներով «Դինամոն» ավարտում է առաջնությունը 8-րդ հորիզոնականում։ Համացանցային հարցման արդյունքում երկրպագուները Վլադիմիրին ճանաչում են որպես 2009 թվականի «Դինամոյի» լավագույն ֆուտբոլիստ , ինչպես նաև նա ընդգրկվում է Ռուսաստանի առաջնության լավագույն 33 ֆուտբոլիստների ցուցակ ։ Բացի այս ձեռքբերումներից, Գաբուլովը «Սովետսկի սպորտ» և «Կոմսոմոլսկայա պրավդա» թերթերի կողմից դարպասապահը ճանաչվում է տարվա «ջենթլմեն» ։
Մինչև 2010 թվականի աշունը Գաբուլովը «Դինամոյի» հիմնական դարպասապահն էր, սակայն մրցաշրջանի վերջում նա զիջում է իր տեղը Անտոն Շունինին, իսկ «Բալթիկայի» դեմ մինչմրցաշրջանային խաղում ստացած սրունքաթաթային վնասվածքից հետո ընդհանրապես դուրս է մնում թիմի հիմնական կազմից ։
«Անժի» և վարձավճար «ԲԿՄԱ»-յում
2011-12 մրցաշրջանում Գաբուլովը ԲԿՄԱ-ի կազմում Ռուսաստանի առաջնությունում մասնակցում է 7 հանդիպման, իսկ Չեմպիոնների Լիգայում՝ 6: Այդ տարի Եվրոպական մրցաշարում բանակայինները հասնում են մինչև 1/8 եզրափակիչ։
«Անժիի» կազմում Գաբուլովը նշում է իր նորամուտը 2012 թվականի մարտի 5-ին, Ռուսաստանի առաջնության 33-րդ տուրի շրջանակներում կայացած իր նախկին ակումբը համարվող «Դինամոյի» դեմ խաղում։ Շնորհիվ հանդիպման 69-րդ րոպեին հեղինակված Ժուսիլեյի գոլի «Անժին» հաղթանակ է տանում, իսկ Գաբուլովը նորամուտային խաղում անառիկ է պահում իր նոր թիմի դարպասը ։ Մինչև մրցաշրջանի վերջը Վլադիմիրը մասնակցում է ևս 10 հանդիպման, որոնցում ցուցադրում է վստահ խաղ ։
2012-13 մրցաշրջանը Գաբուլովը անցկացնում է բարձր մակարդակի վրա։ Ռուսաստանի առաջնությունում նա մասնակցում է 27 հանդիպումների, որոնցից վեցը ավարտում է «չոր», այսինքն առանց գոլ բաց թողնելու ։ «Անժիի» հետ միասին Գաբուլովը բավականաչափ հաջող խաղ է ցուցադրում Եվրոպայի լիգայում։ Եվրոպական մրցաշարում նրանք հասնում են մինչև 1/8 եզրափակիչ, Ռուսաստանի առաջնությունում դառնում են բրոնզե մեդալակիր, իսկ Գավաթի խաղարկությունում հասնում են մինչև եզրափակիչ, որում պարտություն են կրում։ Մրցաշրջանի արդյունքներով Գաբուլովը իր կարիերայում արդեն երրորդ անգամ ընդգրկվում է Ռուսաստանի առաջնության լավագույն 33 ֆուտբոլիստների ցուցակ ։
Եվ կրկին «Դինամո»
2013 թվականի օգոստոսի սկզբին «Անժիի» սեփականատեր Սուլեյման Կերիմովը հայտարարում է ակումբի զարգացման նպատակով՝ բյուջեի վերաձևավորման և առաջատար ֆուտբոլիստների ակումբը լքելու լուրի մասին ։ Օգոստոսի 29-ին Գաբուլովը և «Անժիի» երկու այլ ֆուտբոլիստներ (Քրիստոֆեր Սամբան և Ալեքսեյ Իոնովը) համալրում են մոսկովյան «Դինամոյի» կազմը ։ Գաբուլովի տրասնֆերի արժեքը կազմում է 7 մլն եվրո ։ Նոր ակումբի կազմում, մասնավորապես Ռուսաստանի առաջնության շրջանակներում Գաբուլովը մրցաշրջանի ընթացքում անցկանցում է 20 հանդիպում, որոնցից 5-ում կարողանում է ակումբի դարպասները անառիկ պահել ։ Մրցաշրջանային արդյունքներով «Դինամոն» առաջնության մրցաշարային աղյուսակում զբաղեցնում է 4-րդ հորիզոնականը և ստանում է 2014-15 թվականների Եվրոպայի Լիգայի որակավորման փուլին մասնակցելու իրավունք։
Հաջորդ մրցաշրջանը Գաբուլովը սկսում է Եվրոպայի Լիգայի շրջանակներում կայացած «Խապոելի» և Ռուսաստանի առաջնության շրջանակներում կայացած «Ռոստովի» դեմ խաղերում թույլ տված մի շարք սխալներով, ինչից անմիջապես հետո դուրս է մնում թիմի հիմնական կազմից  ։ 2014 թվականի սեպտեմբերի 18-ին Գաբուլովը «Դինամոյի» մեկնարկային կազմի հետ մասնակցում է Եվրոպայի Լիգայի խմբային փուլում կայացած «Պանատինաիկոսի» դեմ խաղին ։ Իսկ արդեն չորս օր անց նա մասնակցում է նաև Ռուսաստանի առաջնության շրջանակներում կայացած «Տորպեդոյի» դեմ խաղին ։ «Դինամոյի» գլխավոր մարզիչ Ստանիսլավ Չերչեսովի խոսքերով, Գաբուլովի ընդմիջումը խաղային պրակտիկայում մեծ նշանակություն ունեցավ ։ Դրանից հետո Վլադիմիրը ցուցադրելով իր լավ խաղային մակարդակը կրկին դառնում է ակումբի հիմնական դարպասապահը  ։ 2015 թվականի մայիսի 12-ին կայացած «Տորպեդոյի» դեմ խաղը դառնում է Գաբուլովի կարիերայում 100-րդ հանդիպումը, որում նա գոլ բաց չի թողել։ Այդ ձեռքբերման շնորհիվ նա ընդգրկվում է Լև Յաշինի ակումբ ։ «Դինամոն» ավարտում է մրցաշրջանը առաջնությունում չորրորդ հորիզոնականով, իսկ Գաբուլովը մասնակցում է 22 հանդիպումների, որոնցից 6-ը ավարտում է «չոր» ։ Մրցաշրջանում «Դինամոն» նաև հասնում է մինչև Եվրոպայի Լիգայի 1/8 եզրափակիչ, իսկ արդեն այդտեղ Վլադիմիրը մասնակցում է 10 հանդիպման, որոնցից չորսը ավարտում է առանց գոլ բաց թողնելու ։
2015 թվականի ամռանը ՈՒԵՖԱ-ն զրկում է «Դինամոյին» հաջորդ մրցաշրջանում եվրոգավաթային մրցաշարերում մասնակցություն ունենալու հնարավորությունից՝ ֆինանսական ֆեյր-փլեյի կանոնները խախտելու պատճառով ։ Առաջացած ֆինանսական խնդիրների պատճառով թիմի առաջատար արտերկրացի ֆուտբոլիստները լքում են ակումբը ։ Ակումբի տնօրինությունը հայտարարում է «Դինամոյի» կազմի փոփոխման և շեշտը երիտասարդների վրա դրման մասին ։ Առաջնության աշնանային մասը Գաբուլովը անցկացնում է որպես հիմնական դարպասապահ և մասնակցում է այդ շրջանի բոլոր խաղերին ։ Մրցաշրջանի երկրորդ մասում Գաբուլովը զիջում է իր տեղը Անտոն Շունինին և գարնանային մասում մասնակցում է ընդամենը 5 հանդիպման ։ Մրցաշրջանի ավարտից հետո Դինամոն առաջնությունում 15-րդ հորիզոնականը զբաղեցնելով, իր պատմության մեջ առաջին անգամ դուրս է թռչում Պրեմիեր Լիգայից ։ 2016 թվականի մայիսի 22-ին Գաբուլովը հայտարարում է ակումբից հեռանալու իր որոշման մասին ։ Իր խոսքերով, ակումբի տնօրինությունը այդ որոշումից հետո կրկին առաջարկել էր երկարաձգել պայմանագիրը։
Կարիերան հավաքականում
Մինչև ազգային հավաքականի կազմում իր նորամուտը նշելը Գաբուլովը Ռուսաստանի երիտասարդական հավաքականի կազմում մասնակցում է 13 հանդիպման ։ Այդ խաղերի թվում են նաև 2006 թվականի Եվրոպայի երիտասարդական առաջնության որակավորման փուլի շրջանակներում կայացած այն խաղերը, որոնցում Գաբուլովը պաշտպանել է երկրի երիտասարդական հավաքականի դարպասները ։
2007 թվականի Ռուսաստանի առաջնության շրջանակներում «Կուբանի» կազմում ցուցադրած վստահ խաղի շնորհիվ, Գաբուլովը արժանանում է Ռուսաստանի ազգային հավաքականի գլխավոր մարզիչ Գուս Հիդինգի հավանությանը և հրավիրվում է հավաքական։ 2007 թվականի օգոստոսի 22-ին, Վլադիմիրը ազգային հավաքականի մեկնարկային կազմի հետ մասնակցում է Լեհաստանի ազգային հավաքականի դեմ կայացած ընկերական խաղի առաջին խաղակեսին (ընդ որում գոլ բաց չի թողնում), ինչից հետո փոխարինվում է  ։
Հավաքականի կազմում դարպասապահը մասնակցում է իր առաջին պաշտոնական հանդիպմանը Եվրո-2008-ի ընտրական փուլի շրջանակներում, 2007 թվականի սեպտեմբերի 9-ին ընդդեմ Մակեդոնիայի ազգային հավաքականի։ 69-րդ րոպեին, 1-0 Ռուսաստանի հավաքականի համար հաղթական հաշվի ժամանակ՝ Գաբուլովը սեփական տուգանային հրապարակի մատույցներում, Գորան Մազնովի դեմ պայքարում խախտում է կանոները ։ Նորվեգացի մրցավարը հեռացնում է Գաբուլովին խաղադաշտից և նշանակում է 11-մետրանոց հարված, որը ետ է մղում Գաբուլովի փոխարեն խաղադաշտ դուրս եկած Վյաչեսլավ Մալաֆեևը։ Չնայած հավաքականների ֆուտբոլիստների քանակական անհավասարությանը, Ռուսաստանի հավաքականը այդ խաղում տանում է 3-0 հաշվով հաղթանակ ։
2007 թվականի հոկտեմբերի 17-ին Գաբուլովը մասնակցում է Անգլիայի ազգային հավաքականի դեմ կայացած խաղին՝ ամբողջությամբ։ Խաղն ավարտվում է Ռուսաստանի 2-1 հաշվով պատմական հաղթանակով։ Մեծ մասամբ այդ կարևորագույն հաղթանակը տրվել էր հենց Վլադիմիր Գաբուլովի ջանքերի շնորհիվ ։
Այդ սկզբունքային հանդիպումից հետո, Գաբուլովը 2007 թվականին հավաքականի կազմում մասնակցում է ևս երկու պաշտոնական խաղերի` ընդդեմ Իսրայելի (2-1 հաշվով պարտությամբ ավարտված) և Անդորրայի (նվազագույն՝ 1-0 հաշվով հաղթանակով ավարտված) ազգային հավաքականների։ Գաբուլովը հայտավորվում է ազգային հավաքականի կազմ Եվրո-2008-ում մասնակցություն ունենալու նպատակով ։ Հավաքականը առաջնությունում դառնում է բրոնզե մեդալակիր, սակայն Վլադիմիրը ոչ մի անգամ խաղադաշտ դուրս չի գալիս։
Հաջորդ անգամ Գաբուլովը հրավիրվում է ազգային հավաքական 2010 թվականին։ Այդ ժամանակ նա արդեն հանդես էր գալիս մոսկովյան «Դինամոյի» կազմում։ Գաբուլովը մասնակցում է Հունգարիայի ազգային հավաքականի դեմ կայացած ընկերական խաղի երկրորդ խաղակեսին ամբողջությամբ և ընդ որում անառիկ է պահում հավաքականի դարպասը ։
Հաջորդ երկու տարիներին դարպասապահը չի հրավիրվում ազգային հավաքական։ Վերջապես, 2012 թվականի փետրվարին, Գաբուլովը արդեն որպես «Անժիի» հիմնական դարպասապահ հավաքականի գլխավոր մարզիչ Դիկ Ադվոկատի կողմից հրավիրվում է հավաքական՝ Դանիայի ազգային հավաքականի դեմ կայանալիք ընկերական խաղին մասնակցություն ունենալու նպատակով։ Դուրս գալով խաղադաշտ մեկնարկային կազմի հետ Վլադիմիրը ցուցադրում է հաջող խաղ և անառիկ է պահում ազգային հավաքականի դարպասը, իսկ հավաքականը հաղթում է 2-0 հաշվով ։ Չնայած հիանալի մարզավիճակի Գաբուլովը չի հայտավորվում ազգային հավաքականի կազմ 2012 թվականի Եվրոպայի առաջնությանը մասնակցելու համար։ Նա իր տեղը զիջում է Անտոն Շունինին, իսկ հավաքականի կազմում չհայտավորվելու ամենահավանական պատճառներից մեկն հենց այն էր, որ դեռևս այն ժամանակ, նա լինելով մոսկովյան «Դինամոյի» դարպասապահ հիմնական կազմի դարպասապահի համար ընթացող մրցակցությունում պարտվել էր Շունինին ։
Շուտով «Անժիի» դարպասապահը վերադառնում է հավաքական։ Հավաքականի նոր գլխավոր մարզիչ Ֆաբիո Կապելոն հրավիրում է նրան հավաքական և 2012 թվականի նոյեմբերի 14-ին Վլադիմիրը մեկնարկային կազմի հետ մասնակցում է Միացյալ Նահանգների ազգային հավաքականի դեմ խաղին ։ Խաղն ավարտվում է 2-2 հաշվով։ 2013 թվականի փետրվարի 6-ին Գաբուլովը ազգային հավաքականի կազմում մասնակցում է Իսլանդիայի հավաքականի դեմ կայացած խաղի երկրորդ խաղակեսին և ընդ որում անառիկ է պահում երկրի ազգային հավաքականի դարպասը ։ 2013 թվականի մարտի 25-ին Գաբուլովը Բրազիլիայի ազգային հավաքականի դեմ 1-1 հաշվով ավարտված խաղին մասնակցում է՝ խաղադաշտ դուրս գալով հիմնական կազմի հետ ։
2015 թվականին Գաբուլովը երկու անգամ հայտնվում է այն ֆուտբոլիստների շարքում, որոնք հրավիրվել են ազգային հավաքական։ Մարտի 13-ին նա դառնում է այն 42 ֆուտբոլիստներից մեկը, որը հրավիրվել էր հավաքական 2016 թվականի Եվրոպայի առաջնության ընտրական փուլի շրջանակներում կայանալիք Չեռնոգորիայի ազգային հավաքականի դեմ պաշտոնական և Ղազախստանի ազգային հավաքականի դեմ ընկերական խաղերին մասնակցելու համար։ Մարտի 20-ին Գաբուլովը հեռացվում է Ռուսաստանի հավաքականի վերջնական կազմից ։ Մայիսի վերջին դարպասապահը երկրորդ անգամ է հայտնվում ազգային հավաքական հրավիրված ֆուտբոլիստների շարքում։ Այս անգամ նրանք պատրաստվում էին Բելառուսի ազգային հավաքականի դեմ ընկերական և Ավստրիայի ազգային հավաքականի դեմ ընտրական մրցաշարի շրջանակներում կայանալիք խաղերին։ Մայիսի 30-ին Գաբուլովը կրկին չի ընդգրկվում հավաքականի վերջնական կազմ, ինչը դժգոհություններ է առաջացնում ֆուտբոլիստի մոտ կապված ազգային հավաքականի գլխավոր մարզիչ Ֆաբիո Կապելոյի և հավաքականի դարպասապահների մարզիչ՝ Սերգեյ Օվչինիկի կայացրած որոշումների հետ ։
Անձնական կյանք
Վլադիմիր Գաբուլովը ամուսնացած է։ Նրա կնոջ անունը Կիրա է։ Զույգը ծանոթացել է 2002 թվականին, իսկ ամուսնացել՝ 2004 թվականին ։ Նրանք ունեն մի որդի, որի անունը Դանել է։ 2014 թվականի դեկտեմբերի 12-ին Գաբուլովի ընտանիքում ծնվում է դուստր, որին նրանք կոչում են Ամելիա ։
Վլադիմիր Գաբուլովը ունի կրտսեր եղբայր, որը նույնպես զբաղվում է ֆուտբոլով։ Նրա անունը Գեորգի է և նա հանդես է գալիս կիսապաշտպանի դիրքում։ Իր կարիերայի ընթացքում Գեորգին մեծ եղբոր հետ մի անգամ հանդես է եկել նույն ակումբում. 2012 թվականին «Անժին» ձեռք է բերում «Ալանիայում» հանդես եկող Գեորգիին ։ Մեկ տարվա ընթացքում Գեորգին մախաչկալացիների կազմում մասնակցում է 7 հանդիպման, սակայն հետագայում չի կարողանում հաստատվել թիմի հիմնական կազմում և 2013 թվականի ձմռանը վերադառնում է «Ալանիա» ։ Ներկա պահին Գեորգին հանդես է գալիս «Օրենբուրգ» ֆուտբոլային ակումբում ։
Միջազգային
'''Ընդհանուր։ 10 խաղ / 6 բաց թողնված գոլ. 5 հաղթանակ, 4 ոչ-ոքի, 1 պարտություն:'''
Ակումբային
Ռուսաստանի Առաջնություն
Ռուսաստանի գավաթ
Ռուսաստանի սուպերգավաթ
ՈՒԵՖԱ գավաթ
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ռուսաստանի հավաքականի ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Անժիի ֆուտբոլիստներ Կատեգորիա:Դինամո Մոսկվայի ֆուտբոլիստներ Կատեգորիա:Ֆուտբոլի դարպասապահներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուսաստանի Պրեմիեր Լիգայի խաղացողներ
1305
Մահեր
Կատեգորիա:1305 Կատեգորիա:Տարեթվեր
Սանկտ Պետերբուրգի գեղարվեստի ակադեմիա
Սանկտ Պետերբուրգի գեղարվեստի ակադեմիա (Императорская Академия художеств), Ռուսական կայսրությունում գեղարվեստի բնագավառի բարձրագույն ուսումնական հաստատություն։ Հիմնադրվել է 1757 թվականին։
Պատմություն
Սանկտ Պետերբուրգի ռուսական գեղարվեստի ակադեմիա, պաշտոնական` Սանկտ Պետերբուրգի գեղարվեստի ակադեմիա , հիմնադրվել է 1757 թվականին Իվան Շուվալովի կողմից և գործել է Երեք ազնվագույն արվեստների ակադեմիա անվանումով։ Եկատերինա Մեծն այն անվանափոխել է Գեղարվեստի կայսերական ակադեմիայի և կառույցին տրամադրել նոր շենք Նևա գետի ափին։ Ակադեմիայում խթանել են նեոդասական, տեխնիկական ոճը, և խոստումնալից ուսանողներն իրենց կրթությունը շարունակել են եվրոպական մայրաքաղաքներում։
1918 թվականին Ռուսական հեղափոխությունից հետո մի քանի անգամ անվանափոխվել է։ 1947 թվականին ազգային ինստիտուտը տեղափոխվեց Մոսկվա, արվեստի հավաքածուների մեծ մասը հանձնվեց Էրմիտաժին։ Լենինգրադում գործող կառույցը նվիրաբերվեց Լենինգրադի Իլյա Ռեպինի անվան գեղարվեստի, քանդակագործության և ճարտարապետության ինստիտուտին (անվանվել է ի պատիվ ռուս ռեալիստ նկարիչ Իլյա Ռեպինի)։ 1991 թվականից կոչվում է Սանկտ Պետերբուրգի նկարչության, քանդակագործության և ճարտարապետության ինստիտուտ։
Արտաքին աղբյուրներ
Կատեգորիա:Ռուսաստանի համալսարաններ Կատեգորիա:1757 հիմնադրումներ Ռուսաստանում Կատեգորիա:Արվեստի ակադեմիաներ Կատեգորիա:Ռուսաստանի մշակույթ
Պետր Բեզրուչ
Պետր Բեզրուչ (իսկական անունը՝ Վլադիմիր Վաշեկ, Petr Bezruč, ), չեխ գրող և բանաստեղծ, ով ստեղծագործել է չեխերեն։ Չեխիայի գիտությունների և արվեստի ակադեմիայի անդամ։ Չեխոսլովակիայի ժողովրդական արտիստ (1945)։
Կենսագրություն
Պետր Բեզրուչը ծնվել է Օպավայում չեխական Սիլեզիայում, ուսուցիչ ընտանիքում։ Դպրոցում դժվարությամբ սովորել է գերմաներեն, մաթեմատիկա, երգեցողություն, ուսումնասիրել է հին հունարեն և սկսել է գրել առաջին բանաստեղծությունները, որոնցով նա ծաղրել իր չսիրած ուսուցիչներին։ Տարվել է համաշխարհային գրականությամբ, 14 տարեկան հասակում ինքնուրույն սովորել է ռուսերեն, որպեսզի կարողանա կարդալ ռուս գրողների բնօրինակ աշխատանքները։ Դպրոցն ավարտելուց հետո որոշել է գնալ մենաստան, սակայն ընդունվել է Պրահայի համալսարանի բանասիրության ֆակուլտետը։ Ընտանիքի նյութական ծանր վիճակի պատճառով թողել է ուսումը։ 1888 թվականին վերադարձել է Բռնո։ 1891-1893 թվականներին աշխատել է Միստեկ քաղաքում, որտեղ մոտիկից ծանոթացել է սիլեզիական պրոլետարիատի կյանքին, որը հարուստ նյութ է տվել նրան իր ապագա բանաստեղծությունները գրելու համար։
«Սիլեզյան երգեր» չեխական ռեալիստական պոեզիան զարգացման նոր աստիճանի է բարձրացրել։ Բեզրուչն առաջինն է ստեղծել չեխ բանվորի կոնկրետ-պատմական կերպարը՝ հանդես գալով նրա անունից։ «Սիլեզյան երգերը» պոլեմիկական սրությամբ ուղղված լինելով դեկադենտական պոեզիայի դեմ, ուղիներ է հարթել պրոլետարական բանաստեղծներ Ս. Նեյմանի, Ի. Վոլկերի և ուրիշների համար։
1916-1945 թվականներին Պետր Բեզրուչը գրել է մի շարք ստեղծագործություններ, որոնց բնորոշ գիծը դժգոհությունն է Չեխոսլովակյան բուրժուական հանրապետությունում տիրող կարգերից։ Այդ տարիների լավագույն ստեղծագործությւոններից է «Երկնագույն թիթեռնիկ» (1931) պոեմը ։
Արտաքին հղումներ
Կատեգորիա:Չեխ բանաստեղծներ Կատեգորիա:Չեխ գրողներ
Դոբոշ (տորթ)
Դոբոշ(dobostorta), ավանդական հունգարական տորթ, որը բաղկացած է վեց շերտերից, շոկոլադե կրեմից և կարամելային գլազուրից։
Պատմություն
Տորթի անունը առաջացել է իր հեղինակի անունից։ Հեղինակը եղել է հունգարական հրուշակագործ Յոժեֆ Դոբոշը։ 1885 թվականին Հունգարիայի ազգային ցուցահանդեսի ժամանակ նա հորինել է իր գլուխգործոց տորթը, որը չի փչանում առնվազն 10 օր ։ Դա նրա ժամանակներում սառնարանային տեխնոլոգիայի զարգացման մակարդակի համար շատ կարևոր էր։ Դոբոշ տորթի բաղադրատոմսը նա հրապարակել է 1906 թվականին, իսկ ներկայից Հունգարիայում դոբոշ տորթը պատրաստում են օրիգինալ բաղադրատոմսով։
«Դոբոշը» համարվում էր Ավստրո-Հունգարական կայսրության կայսրուհի Էլիզաբեթ Բավարացու սիրած տորթը։ «Դոբոշ» տորթը արտահանվել է հարևան երկրներ՝ հատուկ պատրաստված փայտե տուփերով։ Սենտենդրում է գտնվում հրուշակագործ Դոբոշի թանգարանը։
Նուրբ բիսկվիթ՝ մոկկոյի և կարամելի շերտերով, վերին շերտը ծածկված է ամուր գլազուրով, որի վրա նույնիսկ թմբուկը հիմնական հունգարական աղանդերներից է։
Բիոքսի
Բիոքսի  (Bieuxy), համայնք Ֆրանսիայում, Պիկարդիա մարզի Էնա գավառում։ Մտնում է Վիկ Սյուր Էն համայնքի կազմի մեջ։ Հանդիսանում է Սուասոնի կոմունայի շրջանը։
Դոբոշ (տորթ)
Պատմություն
«Դոբոշ» տորթը առաջին անգամ ներկայացվել է 1885 թվականին Բուդապեշտում կայացած ցուցահանդեսի ժամանակ, որից հետո այն ճաշակեց կայսերական զույգը՝ Ֆրանց Յոզեֆ I-ը և Էլիզաբեթ Բավարացին ։
Բիոքսի
Համայնքի INSEE կոդ՝ 02087։
Սաքասրիա
Սաքասրիա (საქასრია), գյուղ Վրաստանում։ Գտնվում է Իմերեթի մարզի Խարագաուլի շրջանում ։
Բիոքսի
Բնակչություն
Համայնքի բնակչությունը 2010 թվականին կազմում էր 30 մարդ։
Դոբոշ (տորթ)
Պատմություն
Եվրոպայի լավագույն սրճարանները իրենց մենյուի մեջ նույնպես ներառում են այս լեգենդար աղանդերը:«Դոդոս» («դոդոշ») բառը հունգարերեն նշանակում է «թմբուկ»։
Սաքասրիա
Դիրք
Գյուղը գտնվում է ծովի մակարդակից 420 մետր բարձրության վրա։ Շրջկենտրոն Խարագաուլից հեռու է 25 կմ։
Բիոքսի
Տնտեսություն
2010 թվականի տվյալներով 20 աշխատունակ տարիքի մարդկանցից (15-64 տարեկան) 14-ը տնտեսապես ակտիվ էին, 6-ը անգործունակ (Ակտիվության ցուցանիշը — 70.0 %, 1999 թվականին եղել է՝ 68,4 %)։ 14 աշխատունակ բնակիչներից 14-ը աշխատում էին (7 տղամարդ և 7 կին), անաշխատանք էին 0-ը։ 6 անգործունակ մարդկանցից 0-ը աշակերտներ կամ ուսանողներ են, 3-ը թոշակառու, 3-ը անաշխատունակ էին այլ պատճառներով ։
Դոբոշ (տորթ)
Պատմություն
Յոժեֆ Դոբոշը մահացել է 1924 թվականին։ Նա երբեք այս գլուխգործոցը չի պատրաստել իր երկրպագուների համար ։
Սաքասրիա
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 323 մարդ ։
Բիոքսի
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Դոբոշ (տորթ)
Գրականություն
Կատեգորիա:Տորթեր Կատեգորիա:Հունգարական խոհանոց
Սաքասրիա
Ծանոթագրություններ
Կատեգորիա:Վրաստանի գյուղեր Կատեգորիա:Խարագաուլի շրջան
1306
Մահեր
Կատեգորիա:1306 Կատեգորիա:Տարեթվեր
Թիկնապահը (ֆիլմ, 1992)
Թիկնապահը (The Bodyguard), 1992 թվականին ռեժիսոր Միք Ջեքսոնի կողմից նկարահանված գեղարվեստական կինոնկար, որի գլխավոր դերերում հանդես են գալիս Քևին Քոսթներն ու Ուիթնի Հյուսթոնը։
Ֆիլմի մեծ հաջողություն է ունեցել, ինչին նպաստել են նաև Ուիթնի Հյուսթոնի կատարած «I Will Always Love You» ու «I Have Nothing» երգերը։ «Run to You» և «I Have Nothing» երգերը ներկայացվեցին Օսկարի Ֆիլմի լավագույն երգ անվանակարգում։ «Թիկնապահը» ֆիլմի սաունդթրեքների ալբոմը՝ ներառյալ «I Will Always Love You» երգը, ընդգրկվել է 20-րդ դարի ամենաշատ վաճառված 50 ալբոմների ցանկում. ամբողջ աշխարհում վաճառվել է ալբոմի ավելի քան 45 միլիոն օրինակ ։
Ֆիլմի կարգախոսն է՝ «Ոչ մի վայրկյան բաց չթողնել նրան տեսադաշտից։ Ոչ մի վայրկյան չկորցնել զգոնությունը։ Երբեք չսիրահարվել» ։
Սյուժե
Ֆիլմի գործողությունները տեղի են ունենում ԱՄՆ-ում 1990-1991 թվականներին ։
Հայտնի երգչուհի Ռեյչել Մերրոնն ընկերոջ պնդմամբ թիկնապահ է վարձում Ֆրենկ Ֆարմերին, որը պետք է պաշտպանի երգչուհուն, ում վտանգ է սպառնում։ Ռեյչելի ընկերը, որ մեծ ճանաչում է վայելում, ենթադրում է, թե Ռեյչելին հետապնդում է սերիական մարդասպան, սակայն երգչուհին այդ կասկածներին լուրջ չի վերաբերվում և դեռ նույնիսկ չգիտի էլ հանցագործի որոշ արարքների մասին։ Վերջինս շարունակում է հետապնդել երգչուհուն, սակայն Ֆրենկը, լավագույնս տիրապետելով իր մասնագիտությանը և բարեխղճորեն կատարելով իր աշխատանքը, կանգնում է դժվար լուծելի մի խնդրի առաջ. նա պիտի միշտ լինի հաճախորդի կողքին, սակայն միևնույն ժամանակ չպիտի սահմանափակի նրա գործողություններն ու չպիտի խառնվի անձնական կյանքին։
Վերջապես գալիս է մրցանակաբաշխության օրը, և Ֆրենկը հասկանում է, որ մարդասպանը կփորձի ավարտին հասցնել գործն այն ժամանակ, երբ Ռեյչելը բեմ դուրս կգա։ Հանդիսության ժամանակ էլ տեղի է ունենում սպանության փորձը, սակայն Ֆրենկ Ֆարմերը փրկում է Ռեյչելի կյանքը՝ իր մարմնով ծածկելով նրան և ստանալով նրա համար նախատեսված գնդակը։ Վիրավոր Ֆրենկն իր մեջ ուժ է գտնում սպանելու հանցագործին, որը, ինչպես պարզվում է, նրա նախկին գործընկերն էր։
Ապաքինվելուց հետո Ֆրենկը հրաժեշտ է տալիս Ռեյչելին։
Սաունդթրեք
Ֆիլմի սաունդթրեքների ալբոմը թողարկվել է 1992 թվականի նոյեմբերի 17-ին Arista Records լեյբլով։
Արտաքին հղումներ
Կատեգորիա:1992 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Կալիֆոռնիայում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:Warner Bros. ֆիլմեր
Վիլորբա
Վիլորբա (Villorba), կոմունա Իտալիայում։ Գտնվում է Վենետո մարզի Տրևիզո գավառում ։
Բնակչությունը կազմում է 17 567 մարդ, խտությունը՝ 564 մարդ/կմ²։ Զբաղեցնում է 30 կմ² մակերես։ Փոստային ինդեքս՝ 31050, հեռախոսային կոդ՝ 0422։
Կոմունայի հովանավորներն են Սուրբ Ֆաբիանը, Հռոմի պապը, տոնը նշվում է հունվարի 20-ին և Սուրբ Սեբաստիանը։
Ծանոթագրություններ
Կատեգորիա:Իտալիայի բնակավայրեր
Վլադիմիր Պոզներ
Վլադիմիր Վլադիմիրի Պոզներ (Влади́мир Влади́мирович По́знер, ), խորհրդային և ռուս հեռուստալրագրող, հեռուստահաղորդավար, Ակադեմիական ռուսական հեռուստաընկերության առաջին նախագահ (1994-2008 թթ.)։
Ծնողներ, կյանքի սկիզբը
Ծնվել է 1922 թվականին Ռուսաստանից գաղթածների՝ Վլադիմիր Ալեքսանդր Պոզների (1908-1975 թթ.) և ֆրանսուհի Ժերալդին Լյութենի (1910-1985 թթ.) ընտանիքում։ Վլադիմիր է անվանակոչվել՝ ի պատիվ հոր և կնքվել է Փարիզի Աստվածամոր տաճարում՝ կաթոլիկ կարգով։
Ծնողները պաշտոնապես ամուսնացած չեն եղել՝ մինչև Վլադիմիրի հնգամյակը։ Մայրը երեք ամսական որդուն տարել է ԱՄՆ։ Այդ ժամանակ Միացյալ Նահանգներում էին բնակվում նրա մայրն ու քույրը, ինչպես նաև մոտիկ ընկերները։ Շուտով Ժերալդինը սկսեց աշխատել Paramount Pictures կինոընկերության ֆրանսիական մասնաճյուղում որպես մոնտաժող։ 5 տարի անց՝ 1939 թվականին, Վլադիմիր Ալեքսանդրի Պոզները, որը այդ ժամանակ աշխատում էր «Metro-Goldwyn-Mayer» կինոընկերության եվրոպական մասնաճյուղում, տարավ ԱՄՆ-ից կնոջը՝ Ժերալդինին, և որդուն։ Ընտանիքը շուտով վերադարձավ Ֆրանսիա։
Գերմանական զորքերի կողմից Ֆրանսիայի օկուպացիայից հետո՝ 1940 թվականին, նրանք նորից փախան ԱՄՆ։ Արդեն Ամերիկայում՝ 1945 թվականին, ծնվեց Վլադիմիրի եղբայրը՝ Պավել Պոզները։
Հայրը՝ Վլադիմիր Ալեքսանդրի Պոզները, ԽՍՀՄ-ի ջերմեռանդ հայրենասեր էր։ 1943 թվականից սկսած՝ աշխատելով ԱՄՆ-ի ռազմական դեպարտամենտի կինոմատոգրաֆիայի ռուսական բաժնի ղեկավար՝ նա սկսել է համագործակցել խորհրդային հետախուզության հետ առաջին հերթին որպես «ուսանող» և «ուղղություն ցույց տվող»։
Պատերազմից հետո, կապված ԽՍՀՄ-ի և ԱՄՆ-ի հարաբերությունների վատթարացման հետ, 1948 թվականին Պոզների ընտանիքը ստիպված եղավ հեռանալ ԱՄՆ-ից։ Սկզբում նրանք ցանկանում էին վերադառնալ Ֆրանսիա, սակայն Պոզներ ավագին մերժեցին՝ հաշվի առնելով նրա կապը հետախուզության հետ։ Այդ ժամանակ նրանք տեղափոխվեցին Բեռլին (ԳԴՀ), որտեղ Վլադիմիր Ալեքսանդրովիչը պաշտոն ստացավ «Սովէքսպորտֆիլմում»։ 1950 թվականին Վլադիմիր Պոզները խորհրդային անձնագիր ստացավ։
1952 թվականին ընտանիքը տեղափոխվեց Խորհրդային Միություն, Մոսկվա։
Կրթություն
Նյու Յորքում Վլադիմիր Պոզներն ընդունվել և ավարտել է Սիթի ընդ Քանթրի նախնական դպրոցը՝ Քերոլին Փրեթի ղեկավարությամբ, իսկ ավելի ուշ՝ Սթայվիսենթի ավագ դպրոցը։
Բեռլին տեղափոխվելուց հետո՝ 1948 թվականի վերջում (որտեղ Պոզների ընտանիքը ապրել է գրեթե 4 տարի), Վլադիմիր Պոզներին տեղափոխեցին խորհրդային դպրոց։ 1949 թվականի գարնանը ուսումնական տարվա ավարտին պես ԽՍՀՄ-ը որոշեց փակել իր դպրոցները Գերմանիայում, այդ իսկ պատճառով Վլադիմիր Պոզները ընդունվեց երբևէ Ադոլֆ Հիտլերից փախած և Խորհրդային Միությունում ապրած գերմանական կիսագաղթյալների երեխաների համար նախատեսված դպրոցը։ Նա այնտեղ սովորեց երկու տարի՝ ավարտելով ութերորդ և իններորդ դասարանները։ Դպրոցն ավարտողները ավարտական վկայական չէին ստանում. նրանց՝ ԳԴՀ-ի ապագա ղեկավարներին, առանց դրա էլ ուղարկում էին սովորելու Խորհրդային Միության բարձրագույն ուսումնական հաստատություններ։ Սակայն Պոզները գտնվում էր այլ իրավիճակում. նրան անհրաժեշտ էր վկայականը։ Այդ իսկ պատճառով նրան ընդունեցին մեկ այլ դպրոց ևս՝ ռազմական հաղորդագրությունների դպրոցը։ Այստեղ սովորում էին մեծ մարդիկ՝ խորհրդային սպաներ, սերժանտներ և ավագներ, որոնց պատերազմը խանգարել էր միջնակարգ կրթություն ստանալ։
1952 թվականին Պոզների ընտանիքի՝ ԽՍՀՄ տեղափոխվելուց հետո 1953 թվականին Վլադիմիրը ընդունվեց Մոսկվայի պետական համալսարանի կենսաբանության և հողի ֆակուլտետ՝ «մարդու ֆիզիոլոգիա» մասնագիտացմամբ։ Պոզների խոսքերով՝ չնայած նրան, որ նա մրցույթով էր ընդունվել՝ ընդունելության քննություններին 25 հնարավորից 24 միավոր հավաքելով, նրան մերժել էին՝ կապված իր հրեական ծագման և «կասկածելի» կենսագրության հետ։ Միայն հոր կապերի շնորհիվ էին նրան ընդունել համալսարան։ Ինչպես նշում է Պոզները, շուտով իրեն հեռացրին համալսարանից։
Սամուիլ Մարշակի քարտուղարի աշխատանքը
Համալսարանն ավարտելուց մեկ տարի անց Վլադիմիրը գումար էր վաստակում՝ անգլերենից ռուսերեն գիտական թարգմանություններ կատարելով։
1959 թվականին Պոզները աշխատանքի ընդունվեց բանաստեղծ Սամուիլ Մարշակի մոտ որպես գրական քարտուղար։ Այնտեղ նա աշխատեց գրեթե երկու տարի։ Այդ ժամանակ հրատարակվում էին Պոզների արձակ և չափածո թարգմանությունները։
Պոզները չորս բանաստեղծությունների թարգմանություններ կատարեց և, ստանալով Մարշակի համաձայնությունը, դրանք հանձնեց «Новый мир» ամսագրին՝ ավելացնելով նաև Մարշակի ևս չորս բանաստեղծություն։ Բոլոր թարգմանությունները որակվեցին որպես ոչ հեռանկարային, իսկ Պոզներին խորհուրդ տվեցին այլևս չզբաղվել այդ գործով։ Պոզները չզրկեց իրեն այն հաճույքից, որ տեղեկացնի «Новый мир» ամսագրի աշխատակիցներին, որ այդ թարգամանություններից որոշները ոչ թե ինքն է կատարել, այլ հենց ինքը՝ Մարշակը։ Այս ամենը սկանդալի հանգեցրեց. դրա մասին տեղեկացավ նաև Մարշակը։ Վերջինս պախարակեց Պոզներին, սակայն չթաքցրեց նաև այն, որ իրեն ուրախացրեց ապագա հաղորդավարի արարքը։ «Իհարկե, ես լավ բան չարեցի, բայց դրանից մեծ հաճույք ստացա», — ասում է Պոզները։
Լրագրողի կարիերան
1970 թվականին տեղափոխվել է աշխատելու Հեռուստատեսության և ռադիոհեռարձակման կոմիտե (հետագայում՝ ԽՍՀՄ Պետհեռուստառադիո)։ Այնտեղ նա աշխատում էր որպես Անգլիա և ԱՄՆ ռադիոհեռարձակման գլխավոր խմբագիր, որտեղ միաժամանակ նաև կուսկոմի քարտուղար էր և մինչև 1985 թվականի վերջը ամեն օր վարում էր անգլերեն ռադիոհաղորդում։ Ամերիկացի ռադիոլսողները նրան կարող էին ունկնդրել Ռեյ Բրիմի (Ray Briem) Լոս Անջելեսի ռադիոկայանի հաղորդումների ժամանակ։
1970-ական թվականների վերջին Պոզները հայտնվեց արևմտյան հեռուստատեսություն։ Նա հաճախակի հյուրընկալվում էր American Broadcasting Company հեռուստաընկերությամբ հեռարձակվող Nightline հաղորդմանը, ինչպես նաև Ֆիլ Դոնահյուի շոուին։ Լավագույն կողմից ներկայացնում էր Խորհրդային միության ղեկավարության որոշումներն ու հայտարարությունները, որ վերաբերում էին այս կամ այն ներքին և միջազգային հարցերին և դրանցից շատերը, որոնք հակասում էին նրանց, նա կարողանում էր արդարացնել։ Նման որոշումներից էին խորհրդային զորքերի՝ Աֆղանստան ուղարկում և հարավկորեական Բոինգի վերացումը։
1991-1997 թվականներին CNBC (ԱՄՆ) հեռուստաալիքով հեռարձակվող «Պոզներ և Դոնահյու» հաղորդման համահաղորդավարն է եղել։
Ներկայումս վարում է «Պոզներ» հաղորդումը Առաջին ալիքով։
Հեռուստակամուրջներ
Խորհրդային հեռուստադիտողի համար առավել հայտնի է դարձել՝ շնորհից ԱՄՆ-ԽՍՀՄ հեռուստակամուրջների։ «Վլադ Լիստև. Կողմնակալ ռեքվիեմ» գրքում ասվում է, որ հեռուստակամուրջները հայտնվեցին Միխայիլ Գորբաչյովի «անձնական օրհնությամբ»։ Այնտեղ ասվում է, որ այդ ժամանակ Պոզների վերաբերյալ տարբեր քննադատություններ էին հնչում, նրան նույնիսկ մեղադրում էին «հակախորհրդայնության» մեջ.
1985 թվականի դեկտեմբերի 29-ին Ֆիլ Դոնահյուի հետ միասին Պոզները Լենինգրադ-Սիեթլ հաղորդման համահաղորդավարն էր («A Citizens' Summit», «Հանդիպում շարքային քաղաքացիների վերևներում»), որտեղ քննարկվում էին այնպիսի հարցեր, ինչպիսիք են ԽՍՀՄ-ում հրեաների դրությունը և 1983 թվականին կործանվախ հարավկորեական ինքնաթիռը։
1986 թվականին Լենինգրադ-Բոսթոն («Կանայք խոսում ենք կանանց հետ») հեռուստակամրջի հաղորդավարն է եղել։ 1986 թվականին Պոզները դարձել է ԽՍՀՄ Լրագրողների միության մրցանակի դափնեկիր։
1987 թվականի ապրիլի 8-ին Պոզները ամերիկյան և խորհրդային լրագրողների խմբերի միջև կայացած հեռուստակամրջի հաղորդավարն էր։ Խորհրդային կողմից հեռուտսակամրջին մասնակցում էին Յուրի Շեկոչիխինը, Թենգիզ Սուլխանիշվիլին, Ալեքսանդր Շալնևը[։
Հեռուստակամուրջների հաջողություններից հետո Պոզները պաշտոն ստացավ քաղաքական թղթակցֆի կարգավիճակում և ետղափոխվեց աշխատելու Կենտրոնական հեռուստաընկերություն։ 1980-ական թվականների վերջին նա վարում էր «Կիրակնօրյա երեկո Վլադիմիր Պոզների հետ» (Մոսկվյան հեռուստաալիքով), «Շրջանի քառակուսի», «Վլադիմիր Պոզների Ամերիկա» հաղորդումները։ Թողարկվեց նաև նրա Դենիս Հանթերի «Ավտորիզացված Բիթլզ» (The Beatles. An Authorized Biography by Hunter Davies)։ 1989 թվականի լայնածավալ սոցիոլոգիական հարցումների արդյունքում Վլադիմիր Պոզները ճանաչվեց № 1 հեռուստալրագրողը։ Չնայած իր հայտնի լինելուն՝ 1991 թվականին նա լքեց Կենտրոնական հեռուստաընկերությունը։
Ռեստորանային բիզնես
2004 թվականին Վլադիմիր Պոզներն իր եղբոր՝ Պավլի հետ միասին Մոսկվայում բացել է ֆրանսիական ռեստորան, որ կրում է «Ժերալդին» անունը՝ իրենց մոր պատվին։ Ռեստորանը բրասերի (brasserie) հաստատությունների թվին պատկանում, որոնք շատ հայտնի են Ֆրանսիայւոմ։ Գտնվում են Օստոժենկայում։
Արտաքին հղումներ
• 2
Կատեգորիա:Ռուս լրագրողներ Կատեգորիա:Փարիզ քաղաքում ծնվածներ Կատեգորիա:Մոսկվայի պետական համալսարանի շրջանավարտներ Կատեգորիա:Ռուս հաղորդավարներ Կատեգորիա:Ռուս գրողներ Կատեգորիա:Խորհրդային լրագրողներ Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ Կատեգորիա:Խորհրդային թարգմանիչներ Կատեգորիա:Խորհրդային խմբագիրներ Կատեգորիա:Վլադիմիր Պոզներ
Մոլդովայի Հանրապետության Անկախության օր
Մոլդովայի Հանրապետության Անկախության օր (Ziua Independenței), Մոլդովայի Հանրապետության ազգային տոն, որով նշվում է Անկախության հռչակագրի ընդունումը։ Պետական պաշտոնական տոն է, ոչ աշխատանքային օր։
Պատմություն
1991 թվականի օգոստոսի 27-ին Մոլդովական ԽՍՀ-ն հրավիրում է ազգային մեծ հավաք, որի արդյունքում խորհրդարանն քվեարկում է Անկախության հռակագիր ընդունելու օգտին ։
Այդ օրը Մոլդովայի հանրապետության նախագահը շնորհավորական ուղերձով դիմում է ժողովրդին։ Երկրի մայրաքաղաք Քիշնևում և այլ քաղաքներում անցկացվում են տոնական միջոցառումներ։ Քիշնևում միջոցառումներ են կատարվում Ազգային մեծ հավաքի հրապարակում։ Տոնական օրն ավարտվում է հրավառությամբ ։
Արտաքին հղումներ
Կատեգորիա:Օգոստոսի տոներ Կատեգորիա:Անկախության օրեր Կատեգորիա:1991 Մոլդովայում Կատեգորիա:Մոլդովական ԽՍՀ
1307
Մահեր
Կատեգորիա:1307 Կատեգորիա:Տարեթվեր
Նախիջևանի Ինքնավար Հանրապետություն
Պատմություն
Նախիջևանը Հայաստանի առաջին հանրապետության մասն է եղել։ Այնտեղ զարգացած է եղել մշակույթը, որի վառ ապացույցն են հանդիսանում Ջուղայի հայկական գերեզմանոցի հազարավոր խաչքարերը։ Այժմ Նախիջևանը հայաթափված է և ապօրինաբար բռնակցված Ադրբեջանի Հանրապետությանը։
1921 թվականի մարտի 16-ին Խորհրդային Ռուսաստանը և Թուրքիան Մոսկվայում կնքեցին պայմանագիր, ըստ որի Նախիջևանը հանձնվում էր Խորհրդային Ադրբեջանի խնամակալությանը։ Միջազգային իրավունքի տեսակետից դա միանշանակ ապօրինի պայմանագիր էր։ Երկու երկրներ իրենց իսկ կողմից ինքնիշխան ճանաչված մի երրորդ պետության տարածք հանձնում էին մի չորրորդ պետության՝ առանց նրանց մասնակցության և նույնիսկ կարծիքը հարցնելու։Բայց սա դեռ ամենը չէ։ Տարածքը Ադրբեջանին հանձնվելուց հետո ոչնչացվեցին ՆԻՀ֊ի 219 եկեղեցիները և Ջուղայի միջնադարյա խաչքարերի գերեզմանոցը։
Աշխարհագրություն
Նախիջևանը (ներկայիս Նախիջևանի Ինքնավար Հանրապետության տարածքը) իր պատմական գավառներով Հայկական լեռնաշխարհի բնական հարմարավետ պայմաններ ունեցող և գեղեցկատես անկյուններից մեկն է։ Նրա այժմյան տարածքը 5368 կմ² է, որը ձգված է հյուսիս-արևմուտքից դեպի հարավ-արևելք։ Ամբողջ մակերևույթը խազատված է բազմաթիվ մեծ ու փոքր լեռնագյուղերով և միմյանց զուգահեռվելով ձգվում են դեպի մեծ ու փոքր դաշտերն ու գետահովիտները։ Այս կազմվածքով առաջացած են բազմաթիվ նեղ ու խոր կիրճեր, հովիտներ։ Ունի մոտ 170 կմ երկարություն և ամենալայն մասում 70-75 կմ լայնություն։ Լեռնաշխարհը բաժանվում է բնակլիմայական պայմաններով իրարից տարբերվող երկու մասից, որի լեռնային մասը հարթավայրայինի նկատմամբ ունի 1300-1500 մ բարձրություն։ Այսպես, տարածքի հարթավայրային մասը (կամ տարածքի 63%-ը) ծովի մակարդակից գտնվում է 750-1500 մ բարձրության վրա, միջլեռնային մասը (կամ տարածքի 30%-ը)՝ 1500–2500 մ, իսկ բարձրլեռնային մասը (կամ տարածքի 7%-ը)՝ 2500-3500 մ բարձրության վրա։ Ամենացածր կետը Գողթն գավառի Քոթամ գյուղի մոտ է, որը ծովի մակարդակից ունի 600 մ, իսկ ամենաբարձր կետը Կապուտջուղ լեռնագագաթն է, որը ունի 3806 մ բարձրություն։ Կլիման այստեղ բարեխառն է։ Ձմռանը սովորաբար լինում է -7°–+5°, իսկ ամռանը՝ +15°–+35°։ Իրանի հետ ունի 163 կմ սահման, որը սկսվում է Գողթն գավառի Քոթամ գյուղի մոտից մինչև Շարուր գավառի Դահնա լեոնաբլուրը։ Այստեղից էլ Նախիջևանը ընդամենը 8-11 կիլոմետրով սահմանակից է Թուրքիայի հետ։
Նախիջևանի պատմական գավառների գրաված տարածքում կա 130-ից ավելի անվանակոչումներ ունեցող մեծ ու փոքր լեռներ, չորս տասնյակից ավելի ձորեր ու ձորակներ, երեք տասնյակի հասնող դաշտեր ու գետահովիտներ, հինգ բարձրլեռնային փոքրիկ ու քաղցրահամ լճակներ։ Նախիջևանի տարածքը եզերող Զանգեզուրի և Վայքի լեռնաշղթաների խորխորատ, մեծ ու փոքր ձորերից ու ձորակներից սկզբնավորվում և հոսում են մոտ 400 գետեր ու գետակներ։ Այդ գետերից 330-ը ունեն մինչև 5 կմ երկարություն, 31-ը՝ 6-10 կմ, 24-ը՝ 11-25 կմ, 7-ը՝ 26 - 50 կմ և 4-ը՝ 51-100 կմ երկարություն։ Այս գետ-գետակները, ինչպես նաև լճակները սնվում են մակերեսային (հալոցքային) և ստորերկրյա (գրունտային) ջրերով ու մթնոլորտային տեղումներով։ Այս լեռնաշխարհի տարբեր անկյուններում բխում են նաև 200-ի հասնող մեծ ու փոքր հանքային աղբյուրներ, կան բնական ու ձեռակերտ այլևայլ հուշարձաններ, որոնց շուրջը հազարամյակներ առաջ մեր նախնիները հիմնել են իրենց բնակավայրերն ու բերդաքաղաքները, ստեղծել նյութական ու հոգևոր մշակույթը։ Ահա այս ամենից ստորև զետեղել ենք այն կարևոր տեղանքները, որոնք բնորոշում են Նախիջևան լեռնաշխարհը, որոնց մի մասի հետ կապված են նաև դարերի խորքից եկող հուշ ու ավանդություն, եղելություն և արդեն սրբության վերածված պատմական հիշողություն։
Վարչական բաժանում
Ադրբեջանի կազմում ապօրինաբար գտնվող Նախիջևանի Ինքնավար Հանրապետությունը (ՆԻՀ) վարչատարածքային առումով բաղկացած է 7 շրջաններից։ Առանձին և հատուկ վարչատարածքային միավորի կարգավիճակ ունի նաև ՆԻՀ մայրաքաղաքը՝ հայոց վաղնջական քաղաքներից մեկը՝ Նախիջևանը (Նախճավան)։
Ստորև ներկայացված են ՆԻՀ-ի վարչատարածքային միավորները (ՆԻՀ-ի վարչական քարտեզի վրա տրված թվանշաններով՝ 1-8):
1308
Մահեր
Կատեգորիա:1308 Կատեգորիա:Տարեթվեր
Նախիջևանի Ինքնավար Հանրապետություն
Գրականություն
Կատեգորիա:Նախիջևանի Ինքնավար Հանրապետություն Կատեգորիա:1990 հիմնադրված պետություններ և տարածքներ
1309
Մահեր
Կատեգորիա:1309 Կատեգորիա:Տարեթվեր
Սուրբ Գրիգոր եկեղեցի (Կուքի)
Սուրբ Գրիգոր եկեղեցի, Հայ առաքելական եկեղեցու տաճար ներկայիս Ադրբեջանական Հանրապետության Շահբուզի շրջանի (պատմական Ճահուկ գավառի) Կուքի (այժմ՝ Կուքու) գյուղի կենտրոնական թաղամասում ։
Ճարտարապետություն
Եկեղեցին կառուցվել է 12-13-րդ դարերում սրբատաշ և կիսամշակ քարից։ 1669 թվականին եկեղեցին վերանորոգվել է։ Ներսում կան արձանագրություններ, որոնք այժմ տեղահանված են։ 20-րդ դարի սկզբին եկեղեցու ավերակ հիմերի վրա մզկիթ են կառուցել ։
Ծանոթագրություններ
Կատեգորիա:Շահբուզի շրջանի վանքեր և եկեղեցիներ գ Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
Միկրօտիա
Միկրoտիա (microtia), բնածին դեֆորմացիա, երբ ականջախեցին չի զարգանում։ Ամբողջապես չզարգացած ականջախեցին կոչվում է անօտիա։ Քանի որ միկրօտիան և անօտիան ունեն միևնույն ախտածագումը, տերմինը կարելի է անվանել միկրօտիա-անօտիա ։ Միկրօտիան կարող է լինել միակողմանի կամ երկկողմանի։ Հանդիպման հաճախականությունը՝ 1-ը 8,000–10,000 ծնունդներից։ Միակողմանի միկրօտիայի ժամանակ դեպքերի մեծամասնությամբ թերզարգացած է լինում աջ ականջը։ Միկրօտիան կարող է զարգանալ հղիության ընթացքում Ակուտան (իզոտրետինոին) օգտագործելու հետևանքով, որպես բարդություն ։
Դասակարգում
Տարբերակում ենք միկրօտիայի չորս աստիճան ՝
Պատճառներ և ռիսկի գործոններ
Երեխաների մոտ միկրոտիայի պատճառները դեռևս մնում են չբացահայտված, բայց կան որոշակի պատճառներ, որոնք ասոցացված են միկրօտիայի առաջացման հետ որպես միագեն կամ բազմագեն ժառանգական դեֆեկտ, ծովի մակարդակից բարձրություն, գեստացիոն շաքարախտ ։ Ուսումնասիրությունների ընթացքում պարզ են դարձել գործոնները՝ թերքաշով ծնված երեխաները, * և դեղորայքի օգտագործումը հղիության ընթացքում  ։ Ժառանգականությունը լիարժեք ուսումնասիրված չէ, բայց որոշ հետազոտությունների արդյունքում պարզվել է հղիության վաղ փուլերում դեֆեկտի առաջացումը ։
Ախտորոշում
Ծնվելու պահին ցածր աստիճանի միկրոտիան ֆիզիկական հետազոտության ժամանակ հնարավոր է տեսանելի չլինի ախտորոշման համար ։ Մինչդեռ բարձր աստիճանի միկրոտիան տեսանելիորեն ախտորոշվում է նկատելի ձևախեղումների պատճառով։ Նկատելի ձևախախտումներով նորածինները ենթարկվում են մանրակրկիտ մոնիթորինգի բժիշկների և լսողությամբ զբաղվող մասնագետների կողմից ։
Լսողություն
Սովորաբար, առաջնահերթ անցկացվում է թեստավորում, որոշելու համար լսողության աստիճանը։ Այն կարող է իրականացվել առաջին երկու շաբաթվա ընթացքում որքան հնարավոր է շուտ BAER թեստի օգնությամբ (ուղեղաբնի լսողական պատասխանի թեստ) ։ Հինգ-վեց տարեկանում հնարավոր է իրականացնել միջին ականջի ՀՇ սքանավորում, պարզելու զարգացման մակարդակը և հասկանալու համար՝ որ բուժառուներն են համարվում համապատասխան թեկնածուներ լսողությունը բարելավելու վիրաբուժական միջամտության համար։ Մանկահասակների դեպքում այս գործողությունները կատարվում են սեդացիայի պայմաններում։
Բնածին լսողական անցուղու ատրեզիայի հետ ասոցացված լսողության կորուստը հաղորդչական բնույթի է՝ առաջացած ձայնի ոչ էֆեկտիվ փոխանցմամբ դեպի ներքին ականջ։ Իրականում անցուղու ատրեզիայով երեխաների մոտ խնդիրը առաջանում է, քանի որ ձայնը չի կարողանում հասնել սովորաբար առողջ ներքին ականջ, քանզի բացակայում են լսողական անցուղին, չկա թմբկաթաղանթ, իսկ փոքր լսողական ոսկրիկները (մուրճիկ, սալիկ, ասպանդակ) թերզարգացած են։ Սովորաբար բառը վերված է փակագծերի մեջ, քանի որ հազվադեպ ատրեզիայով երեխաները ունենում են ներքին ականջի թերզարգացում, որն էլ իր հերթին հանգեցնում է նեյրոսենսոր լսողության կորուստի (մեկ հետազոտության ընթացքում մինչև 19% հաճախականությամբ) ։ Նեյրոսենսոր լսողության կորուստը ներքին ականջի և խխունջի խնդրի հետևանք է։ Նեյրոսենսոր խլությունը չի կորեկցվում վիրաբուժական միջամտությամբ, սակայն ճիշտ ընտրված և կարգավորած լսողական սարքերը ապահովում են բավարար արդյունք այս խնդրի շտկման համար։ Եթե լսողության կորսուստը խիստ արտահայված է կամ երկկողմանի, ապա նման երեխները կարող են հավակնել խխունջային իմպլանտացիայի (դուրս է այս քննարկումից)։
Միակողմանի նյարդասենսոր խլությունը մինչև իննսունական թվականը չէր համարվում լուրջ հաշմանդամություն բժշկական տեսակետից։ Համարվում էր, որ նման մարդիկ կարող են հարմարվել դրան ծնված օրից։ Հիմնականում կան առավելություններ, որպես բացառություն, որոնք ձեռք են բերվում բժշկական միջամտության արդյունքում, հատկապես երկկողանի նեյրոսենսոր խլությամբ երեխաների դեպքում։ Չբուժված միակողմանի սենսորոնեյրալ լսողության կորստով երեխաները իրենց հասակակիցների համեմատ սովորաբար կարիք են ունենում կրկնելու դպրոցական ծրագիրը և/կամ լրացուցիչ օժանդակ միջոցների ներգրավման ։
Միակողմանի սենսորոնեյրալ խլությամբ երեխաները հաճախ կարիք են ունենում երկար տարիների խոսքային թերապիայի, որպեսզի հասկանան թե ինչպես արտասանեն և հասկանան խոսակցական լեզուն։ Ինչն է իսկապես հետաքրքիր և հանդիսանում է շարունակական հետազոտության առարկա, դա միակողմանի հաղորդչական խլությամբ (միակողմանի ականջային ատրեզիայով երեխաների մոտ) երեխաների դպրոցական առաջադիմությունն է։ Եթե չկիրառել ատրեզիան վերացնելու վիրահատություն կամ լսողությունը ուժեղացնելու որևէ միջոցառում, պետք է ձեռնարկել հատուկ քայլեր, որպեսզի երեխան հասկանա և ընկալի դպրոցում դասավանդվող խոսքային տեղեկությունը։ Ակադեմիական պայմաններում երեխայի լսողությունը զարգացնելու նպատակով կիրառվում են նախընտրելի նստատեղերի ընտրությունը, FM համակարգի (Ուսուցիչը կրում է բարձրախոս և ձայնը փոխանցվում է երեխայի սեղանին տեղադրված ձայնարկչին կամ երեխայի լսողական սարքին) կիրառումը, ոսկրաֆիկսացիոն լսողական սարքի (BAHA) կամ սովորական լսողական սարքի օգտագործումը։ BAHA իմպլանտացիայի տարիքը կախված է՝ երեխան Եվրոպայում է (18 ամսական) թե Միացյալ Նահանգներում (5 տարեկան)։ Մինչ այդ BAHA-ն կրում են փափուկ ժապավենի վրա  ։
Կարևոր է նշել, որ ոչ բոլոր ատրեզիայով երեխաներն են ենթակա ատրեզիայի բուժման։ Ատրեզիա վիրահատոթյան համար հավակնորդների ընտրությունը հիմնված է լսողության թեստի (աուդիոգրամմա) և ՀՇ սքանավորման վրա։ Եթե անցուղին գտնվում է այնտեղ, որտեղ այն չպետք է լիներ, վիրահատությունից հետո կարող են առաջանալ խնդիրներ կապված օրգանիզմի բաց վերքերը վերականգնելու հատկության հետ։ Ականջային ատրեզիայի վերականգնման վիրահատությունը մանրակրկիտ և բարդ վիրաբուժական միջամտություն է, որը պահանջում է ատրեզիայի վերականգնման մասնագետի մոտեցում ։ Չնայած վիրահատության պատճառով հնարավոր բարդություններին, դրանք զգալիորեն կարող են նվազել հմուտի օտոլոգի դեպքում։ Այն մարդկանց դեպքում, ովքեր նախընտրում են վիրահատությունը, անցուղու մեջ ժամանակավորապես մտցվում է դոնդողանման սպունգով և սիլիկոնային պաշտպանիչ շերտով, որպեսզի կանխեն փակումը։ Անցուղու վերականգնման ժամանակահատվածը կախված է արտաքին ականջի վերականգնման ձևից, որը ընտրել է պացիենտը և նրա ընտանիքը։
Այն դեպքերում, երբ արտաքին ականջի ուշ վիրաբուժական վերականգնումը երեխաների մոտ հնարավոր է, BAHA իմպլանտի տեղադրումը խիստ կարևոր է դառնում։ Հնարավոր է կարիք լինի այն տեղադրել ավելի հետ քան սովորաբար, որպեսզի հնարավոր լինի բարեհաջող իրականացնել վերականգնողական վիրահատությունը, բայց ոչ այնքան հեռու, որ ազդի լսողության վրա։ Եթե վիրահատությունը անցել է բարեհաջող, ապա հեշտությամբ հեռացվում է ենթամաշկային տեղադրված BAHA սարքը։ Եթե վիրահատությունը բարեհաջող ելք չունի, սարքը կարող է տեղափոխվել և վերաակտիվացվել վերականգնելու համար լսողությունը։
Արտաքին ականջ
Արտաքին ականջի վրա վիրահատություններ կատարելու թույլատրելի տարիքը կախված է ընտրված վիրահատության տեխնիիկայից։ Ամենավաղը յոթ տարեկանն է՝ կողաճառով վերակառուցման համար։ Այնուամենայնիվ, որոշ վիրաբույժներ նախընտրում են ավելի մեծ՝ 8–10 տարեկանում, քանի որ այդ տարիքում ականջի չափսերը ավելի մոտ են մեծահասակի ականջին։ Արտաքին ականջի պրոթեզներ պատրաստվել են նույնիսկ հինգ տարեկանից ցածր երեխաների համար։
Ականջի վերակառուցման համար կան մի քանի տարբերակներ՝
Կապակցված վիճակներ
Լսողական ատրեզիան միջին ականջի և անցուղու թերզարգացումն է և հաճախ ուղեկցվում է միկրօտիայով։ Ատրեզիա լինում է, որովհետև միկրօտիա ունեցող պացիենտների մոտ կարող է չլինել արտաքին լսողական անցքը։ Ինչևէ, ականջի խխունջը և ներքին ականջի այլ կառուցվածքներ սովորաբար առկա են։ Միկրօտիայի աստիճանը սովորաբար կորելացվում է միջին ականջի զարգացման հետ : Միկրօտիան սովորաբար իզոլացված է հանդիպում, բայց կարող է զուգորդվել հեմիֆացիալ միկրոսոմիայի, Գոլդենհարի համախտանիշի կամ Տրեաչեր-Քոլինսի համախտանիշի հետ ։ Այն երբեմն կապակցված է լինում երիկամային խնդիրների հետ (հազվադեպէ կյանի հետ ոչ համատեղելի), և ծնոտի խնդիրների, իսկ ավելի հազվադեպ սրտային արատների և ողնաշարի դեֆորմացիաների հետ ։
Ուշագրավ դեպքեր
«Քիսս» խմբի վոկալիստ և կիթառահար Փոլ Սթենլին, ծնվել է աջ ականջի III աստիճանի միկրօտիայով։
Արտաքին հղումներ
Կատեգորիա:Բնածին արատներ Կատեգորիա:Ականջի հիվանդություններ Կատեգորիա:Կառուցվածքային շեղումներ Կատեգորիա:Պլաստիկ վիրաբուժություն Կատեգորիա:Գենետիկ հիվանդություններ և խանգարումներ
1310
Մահեր
Կատեգորիա:1310 Կատեգորիա:Տարեթվեր
Կիկլոպյան ամրոց
Կիկլոպյան ամրոց (կամ Կիկլոպյան շարվածք), կառուցվածք, որը կազմված է տաշած քարե մեծ բեկորներից, առանց միացնող շաղախի։ Հին հույները այս ամրոցները վերագրում էին կիկլոպներին։ Կառուցվածքը կանգուն է մնում բեկորների ծանրության հաշվին։ Հիմնականում բոլոր ամրոցները կառուցվել են անագապղնձե դարում։
Տարածման աշխարհագրությունը
Կիկլոպյան շարվածքը հնության գաղտնիքներից մեկն է, այն պատահում է մոլորակի ցանկացած վայրում, բայց ավելի հաճախ կարելի է հանդիպել Միջերկրական ծովի ափերին, այդ թվում՝ Հայկական լեռնաշխարհում և Ղրիմում։ Կիկլոպյան կառուցի ամենահայտնի օրինակներից, այսպես կոչված «Առյուծի դարպասներն» է Միկեններում, կառուցված մ.թ.ա. 14-13 դարերում։
Հայաստանում պահպանված Կիկլոպյան կառույցը հիմնականում ամրոցներ են, հնագույնները վերաբերում են էնեոլիթից բրոնզի դարին անցնելու ժամանակաշրջանին (մ. թ. ա. III հազարամյակ, Հոռոմ և Սառնաղբյուր գյուղերի մոտ գտնվող ամրոցների նախնական պարիսպները, Զյանբհրդ ամրոցը՝ Արագածոտն գյուղի մոտ), իսկ վերջինները՝ վաղ երկաթի դարին (մ. թ. ա. I հազարամյակի սկիզբ)։ Դրանք տարածված են Սևանի ավազանում, Շիրակում և Արագած լեռան լանջերին։ Մի շարք Կիկլոպյան կառույցներ (դոլմեններ, կրոմչեխներ, մենաքարեր ևն), բացի դամբարաններ ծառայելուց, եղել են հնագույն պաշտամունքային կառույցներ։ Պայմանականորեն Կիկլոպյան կառույց են կոչվում Հայաստանի մ. թ. ա. II հազարամյակի երկրորդ կեսին և I հազարամյակի սկզբին պատկանող մի քանի հարյուր ամրոց–բնակատեղիները՝ բերդ–շեները, որոնց զգալի մասը կառուցված է եղել այժմ արդեն չպահպանված կավաշաղախով։
Գեորգի Անդրոնիկ
Գեորգի Նիկոլաևիչ Անդրոնիկ (Gheorghe Andronic, ), մոլդովացի ֆուտբոլիստ, «Ռուխ Բրեստ» ակումբի և Մոլդովայի հավաքականի կիսապաշտպան։
Ակումբային
Մեծահասակների ֆուտբոլում նա նորամուտը կատարել է 2009 թվականին « Զիմբրու » ակումբի կազմում, որտեղ անցկացրել է մեկ մրցաշրջան՝ մասնակցելով առաջնության 23 հանդիպման և դառնալով 5 գոլի հեղինակ։
Ապա խաղացել է խորվաթական « Լոկոմոտիվա » ֆուտբոլային ակումբում։
2011 թվականից մինչև 2013 թվականը խաղացել է շվեդական « Վերնամու » և « Դեգերֆորս » ակումբներում, իսկ հետո հարազատ « Զիմբրու » ակումբում։
2013 թվականին տեղափոխվել է « Միլսամի » ակումբ, որտեղ հանդես է եկել մինչև 2019 թվականը և մասնակցել 111 խաղի ազգային առաջնությունում։
Կարիերան հավաքականում
2009 թվականից մինչև 2011 թվականը հանդես է եկել Մոլդովայի երիտասարդական հավաքականում, որի կազմում անցկացրել է 8 խաղ՝ խփելով 2 գոլ։
2011 թվականի կատարել է նորամուտը Մոլդովայի ազգային հավաքականի պաշտոնական խաղում։ Հավաքականում անցկացրել է 10 խաղ, որտեղ խփել է 1 գոլ։
Արտաքին հղումներ
Կատեգորիա:Դինամո Զագրեբի ֆուտբոլիստներ Կատեգորիա:Լոկոմոտիվայի ֆուտբոլիստներ Կատեգորիա:Մոլդովայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ
1311
Մահեր
Կատեգորիա:1311 Կատեգորիա:Տարեթվեր
Սաքարիքեդ
Սաքարիքեդ (საქარიქედი), գյուղ Վրաստանում։ Գտնվում է Իմերեթի մարզի Խարագաուլի շրջանում ։
Դիրք
Գյուղը գտնվում է ծովի մակարդակից 510 մետր բարձրության վրա։ Շրջկենտրոն Խարագաուլից հեռու է 7 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 225 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Խարագաուլի շրջան
Ավետիք Գրիգորյան (այլ կիրառումներ)
Ավետիք Գրիգորյան անուն-ազգանունը կարող է վերաբերել հետևյալ անձանց.
Bother
Bother, ամերիկական Stone Sour խմբի, առաջին ալբոմի, երկրորդ սինգլ, որը թողարկվել է 2002 թվականին։ Երգը նախատեսված է միայնակ կատարողի համար՝ Քորի Տեյլորի, սակայն հետագայում հրատարակվել է խմբի կողմից։ րգը դարձել է Spider-Man ֆիլմի սաունթրեք։